<classify> MKUU wa Wilaya ya Rufi ji mkoani Pwani, Juma Njwayo amesema dawa ya kupambana na umasikini ni elimu na kuwataka wakazi wa Rufi ji kujipatia elimu ili kuondoa umasikini uliojikita wilayani humo.Alisema hayo wakati akikabidhiwa madarasa sita ya shule ya msingi ya Muhoro yaliyofanyiwa ukarabati na kampuni ya gesi ya Songas. Alisema vitendo vya wazazi kuchangia ufaulu duni wa watoto wilaya hiyo kunadumaza maendeleo.Tafiti zinaonesha dawa za umasikini ni elimu ... na asilimia 60 ya watu waliosoma wameepukana na umaskini, alisema DC huyo na kuongeza kuwa uduni wa elimu Rufiji unasababishwa na umasikini.Alisema wapo wazazi wanawaambia watoto wao wafanye vibaya kwa madai kuwa watasababisha shida wakifaulu na kusisitiza kuwa tabia hiyo inakwamisha maendeleo ya wilaya ya Rufiji.Katika sherehe hizo za kukabidhiana madarasa ambazo pia zilitumika kwa mahafali ya darasa la saba, DC huyo alisema kwamba utoro wa wanafunzi, mimba zisizotarajiwa ni tatizo kubwa linalokwamisha maendeleo ya elimu na kuwataka wazazi washirikiane na walimu kuondoa vikwazo hivyo ili Rufiji ipae.Haiwezekani kila siku tuwe wa mwisho, tubadilike, na hata hawa wanapotuunga mkono kwa kutusaidia kuweka mazingira ya elimu bora tuwaaminishe kwa ufaulu mzuri, alisema Mkuu huyo wa Wilaya.Aidha aliwataka wanafunzi waliomaliza shule kujiandaa kwa nafasi ya shule kubwa zaidi kwani walipofika si mwisho bali msingi tu wa elimu kubwa zaidi. Songas imetumia zaidi ya Sh milioni 57.9 kutengeneza madarasa hayo, aidha pia imerejesha faida katika maeneo mengine ya elimu na afya na kuirejesha nyumba yake kubwa Ikwiriri kutumika na serikali.Alisema serikali itashughulikia changamoto zilizoelezwa na Mwalimu Mkuu, Godfrey Abdallah zikiwemo changamoto nyingi za matundu ya choo, madawati, meza, viti, nyumba za walimu na walimu.Njwayo alisema kuna tatizo la vitabu, kompyuta na printa, maktaba na ukosefu wa maji na umeme. Mkurugenzi Mtendaji wa Halmashauri ya Wilaya ya Rufiji, Rashid Salum alisema aliishukuru Songas kwa kusaidia maendeleo ya elimu na wao wanajipanga kuondoa matatizo yanayokabili shule hiyo.Ofisa Mkuu Biashara na Utekelezaji wa Songas, Sebastian Kastuli alisema pamoja na kukabidhi madarasa hayo, wamekuwa wakitoa huduma wilaya zinazopita bomba la gesi Kilwa, Kibiti, Rufiji na Mkuranga. Alisema huduma zao zipo zaidi katika elimu na huduma ya afya na tangu mwaka 2004 walipoanza kampuni hiyo, wamefanya makubwa zaidi katika wilaya zote kurejesha faida kwa wananchi.  <topic>: KITAIFA 